**PROCEDURA ZA USPOSTAVLJANJE PRIVREMENIH (AD-HOK) STRUKTURA ZRAČNOG PROSTORA**

Zahtjevi za uspostavu privremenih (ad-hok) struktura zračnog prostora korisnici zračnog prostora upućuju ovlaštenim subjektima (AA) na obrascu „Zahtjev za uspostavu privremene (ad-hok) strukture zračnog prostora – ASM.FORM.003“, najmanje dvadeset (20) dana prije planirane aktivnosti.

Zahtjev za uspostavu privremenih (ad-hok) struktura zračnog prostora civilni korisnici zračnog prostora upućuju CIV AA.

Zahtjev za uspostavu privremenih (ad-hok) struktura zračnog prostora vojni korisnici zračnog prostora upućuju MIL AA.

Ovlašteni subjekt (AA) koji je zaprimio zahtjev za upostavu privremene (ad-hok) strukture zračnog prostora isti razmatra i proslijeđuje AMC-u najkasnije petnaest (15) dana prije planirane aktivnosti.

AMC provodi procjenu utjecaja zahtjeva za uspostavu privremene (ad-hok) strukture zračnog prostora na sigurnost zračne plovidbe za svaki zahtjev za uspostavu privremene (ad-hok) strukture zračnog prostora, u koordinaciji s ovlaštenim subjektima, ATS jedinicama, BHNOF-om, BHDCA-om kao i drugim subjektima i korisnicima zračnog prostora, po potrebi i u skladu s uputstvima i sporazumima o koordinaciji. AMC provodi procjenu utjecaja zahtjeva za uspostavu privremene (ad-hok) strukture zračnog prostora na sigurnost zračne plovidbe popunjavajući obrazac „Procjena sigurnosti – Upostava privremene (ad-hok) strukture zračnog prostora – ASM.FORM.004“.

Prilikom procjene zahtjeva za uspostavu privremenih (ad-hok) struktura zračnog prostora AMC se mora pridržavati Liste prioriteta koju je donio Komitet za upravljanje zračnim prostorom Bosne i Hercegovine.

AMC će u postupku procjene zahtjeva za uspostavu privremnih (ad-hok) struktura zračnog prostora koordinirati s nadležnim jedinicama kontrole zračnog prometa suglasnost za uspostavu privremenih (ad-hok) struktura zračnog prostora, te o istoj obavijestiti BHDCA-u najkasnije 10 dana prije planiranog korištenja za aktivnosti predviđene Pravilnikom o odobravanju letova ("Službeni glasnik BiH" broj: 53/18) i Pravilnikom o zrakoplovnim priredbama ("Službeni glasnik BiH" broj: 14/16).

O zahtjevu korisnika zračnog prostora za uspostavu privremenih (ad-hok) struktura zračnog prostora, AMC se izjašnjava pismeno na obrascu „Suglasnost za uspostavu privremene (ad-hok) strukture zračnog prostora – ASM.FORM.005“, koji potpisuje AMC Manager ili osoba koja ga mijenja.

Suglasnost koju daje AMC za uspostavu privremene (ad-hok) strukture zračnog prostora mora sadržavati uvjete i pravila za uspostavu, rezervaciju, aktivaciju, suspenziju i deaktivaciju privremenih struktura (ad-hok) zračnog prostora kojih se korisnik mora pridržavati. Rezervacije, aktivacije i deaktivacije privremenih (ad-hok) struktura zračnog prostora trebaju poštivati načela FUA koncepta kada god je to moguće. Suglasnost AMC-a za uspostavu privremenih (ad-hok) struktura zračnog prostora, korisnika koji je uputio zahtjev za uspostavu privremene (ad-hok) strukture zračnog prostora, ne oslobađa obveze ishođenja potrebnih odobrenja za aktivnosti predviđene Pravilnikom o odobravanju letova ("Službeni glasnik BiH" broj: 53/18) i Pravilnikom o zrakoplovnim priredbama ("Službeni glasnik BiH" broj: 14/16).

AMC će po izjašnjavanju o zahtjevima za uspostavu privremenih (ad-hok) struktura zračnog prostora o tome obavijestiti Komitet, BHDCA-u, ovlaštene subjekte (AA), korisnike zračnog prostora, nadležne 2 kontrole zračnog prometa i Međunarodni ured NOTAM-a, na način kako je to definirano sporazumima o koordinaciji i uputama za rad AMC-a.

AMC u svojstvu originatora zrakoplovnih informacija, a u svrhu informiranja svih korisnika zračnog prostora, dostavlja Međunarodnom uredu NOTAM-a zahtjev za objavu NOTAM-a na obrascu NOF.FORM.001, najkasnije sedam (7) dana prije planirane aktivnosti. Međunarodnom uredu NOTAM-a objavljuje NOTAM u skladu s odredbama Pravilnika o NOTAM uredu BiH (NOF) ("Službeni glasnik BiH" broj: 9/18).

U slučaju da BHDCA ne izda odobrenje za aktivnosti predviđene Pravilnikom o odobravanju letova ("Službeni glasnik BiH" broj: 53/18) i Pravilnikom o zrakoplovnim priredbama ("Službeni glasnik BiH" broj: 14/16) AMC će, najkasnije dan prije planirane aktivnosti, Međunarodnom uredu NOTAM-a uputiti zahtjev za poništenje NOTAM-a kojim je uspostavljena privremena (ad-hok) struktura zračnog prostora.

Svu dokumentaciju proizišlu iz procesa uspostave privremene (ad-hok) strukture zračnog prostora arhivira AMC osoblje. Ukoliko se privremena (ad-hok) struktura zračnog prostora uspostavlja za aktivnosti za koje je potrebno odobrenje BHDCA-e u skladu s Pravilnikom o odobravanju letova ("Službeni glasnik BiH" broj: 53/18) i Pravilnikom o zrakoplovnim priredbama ("Službeni glasnik BiH" broj: 14/16), AMC će po okončanju procedure dostaviti BHDCA-i presliku obrasca:

* „Zahtjev za uspostavu privremene (ad-hok) strukture zračnog prostora – ASM.FORM.003“,
* „Procjena sigurnosti – Upostava privremene (ad-hok) strukture zračnog prostora – ASM.FORM.004“.
* „Suglasnost za uspostavu privremene (ad-hok) strukture zračnog prostora – ASM.FORM.005“